***14. napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2016. november 24-i képviselő-testületi ülésére***

***Előterjesztés címe és tárgya:***

*A Csabdi Napraforgó Óvoda tisztasági festésére vállalkozó megbízása*

***Előterjesztő: Huszárovics Antal polgármester***

***Az előterjesztést készítette: Magyar Judit pénzügyi ügyintéző***

***Tisztelt Képviselő-testület!***

*A Csabdi Napraforgó Óvoda tisztasági festése az idei évben elmaradt mivel a korábban megkeresett vállalkozók egyike sem tudta korábban vállalni a tervezett állmennyezet elkészítését. Mivel az álmennyezet elkészítésének szakmai szempontból érdemes megelőznie a festést, így a tisztasági festésre sem került sor.*

*Az Óvoda költségvetésében a biokazán használata miatt a gázenergia szolgáltatásra tervezett előirányzat, illetve a pszichológiai fejlesztésére tervezett előirányzat sem került felhasználásra (az intézményben már nincs ilyen irányú fejlesztésre kötelezett gyermek), így belső átcsoportosításokkal biztosítható a fedezet.*

*A munkálatok mielőbbi megvalósítása érdekében, megkerestünk három vállalkozót árajánlat adására, melyek a követezők:*

*a, ZÁMBA Bt., 2800 Tatabánya, Cseresznyefa út 66/2.*

*b, Wht mix Kft., 2800 Tatabánya, Károlyi M. u. 1. fsz/6.*

*c, TZ Global Kft., 2800 Tatabánya, Vadász u. 48.*

*A beérkezett árajánlatok az előterjesztés mellékletét képezik.*

*Kérem a Tisztelt Képviselőket, hogy a munka elvégzésével az összegszerűségében legkedvezőbb ajánlatot benyújtó Wht mix Kft. 2800 Tatabánya, Károlyi M. u. 1. fsz/6. szám alatti vállalkozót szíveskedjenek megbízni bruttó 2.007.330.- Ft vállalkozói díj mellett.*

*Kérem a Tisztelt Képviselő-testület támogató döntését az alábbi határozati javaslatról!*

*Csabdi, 2016. november 17.*

***Huszárovics Antal***

***polgármester***

***HATÁROZATI JAVASLAT***

***Csabdi Község Önkormányzat Képviselő-testületének***

***…./2016. (XI.24.) számú határozata***

***a Csabdi Napraforgó Óvoda tisztasági festéséről,***

***álmennyezet készítéséről***

*Csabdi Község Önkormányzat Képviselő-testülete a Csabdi Napraforgó Óvoda tisztasági festésének elvégzésére, valamint az óvodai előtér álmennyezetének elkészítésére az alábbi döntést hozza:*

*1., A Képviselő-testület az épület felújításának kivitelezésére megbízza Wht mix Kft. 2800 Tatabánya, Károlyi M. u. 1. fsz/6. szám alatti vállalkozót.*

*2., A Képviselő-testület felhatalmazza Csabdi Napraforgó Óvoda vezetőjét, hogy a munkát a vállalkozótól megrendelje és erre bruttó 2.007.330.- Ft összeg felhasználását a Csabdi Napraforgó Óvoda költségvetésből biztosítja.*

*3., A Képviselő-testület felhatalmazza az óvodavezetőt a vállalkozói szerződés aláírására.*

*4., A karbantartás költségét az óvoda 2016. évi költségvetésének gázenergia szolgáltatási kiadás és egyéb szakmai szolgáltatás sorain megmaradt előirányzatok terhére biztosítja, így a fedezet rendelkezésre áll.*

*Határidő: Azonnal*

*Felelős: Óvodavezető*